A hazai rendezésű verseny után 1991-ben mindössze egy pontot szerevze az utolsó előtti helyen végeztek. 1992-ben vettek részt utoljára, habár ekkor Jugoszlávia területe már csak a mai Szerbia, Montenegró és Koszovó területére korlátozódott. Később a volt tagállamok már független indulóként szerepeltek: Bosznia-Hercegovina, Horvátország és Szlovénia 1993-ban, Észak-Macedónia 1998-ban, Szerbia és Montenegró 2004-ben, majd külön országként Szerbia és Montenegró 2007-ben csatlakozott a versenyhez. Koszovó még nem tagja a versenyt szervező Európai Műsorsugárzók Uniójának, így nem vehet részt a dalfesztiválon.